ตั้งแต่ปี ค.ศ.300-900 ซึ่งนับเป็นเวลานานถึง 6 ศตวรรษ ที่อารยธรรมของ ชาวมายา ได้เจริญขึ้นในดินแดนที่ปัจจุบันนี้คือส่วนหนึ่งใน ประเทศกัวเตร์มาลา (Guatemala) และเม็กซิโก (Mexico)    ชาวมายาอยู่ร่วมกันโดยจัดแบ่งเป็นรัฐอิสระ เช่น รัฐทิคอล (Tikal) ปาเลงค์ (Palengue) และ โคแปน (Copán) ในนครรัฐเหล่านี้ บรรดาผู้ปกครองก็จะโปรดให้สร้างสถาปัตยกรรมต่างๆ ไม่ว่าจะเป็นพีระมิด วิหาร ปราสาทราชวังที่สง่างามและทรงคุณค่าเอาไว้ตามที่ต่างๆ ภายในเมืองด้วย    นอกจากนี้อาณาจักรมายายังเจริญรุ่งเรืองจากการเป็นศูนย์กลางทางด้านการศึกษา การศิลปะและเป็นเมืองท่าแห่งการแลกเปลี่ยนซื้อขายที่สำคัญด้วย  การเป็นแหล่งความรู้และเป็นจุดเชื่อมโยงทางการค้านี่เองที่ทำให้เจ้าหน้าที่อาลักษณ์หรือพวกเสมียนต่างๆ ได้พัฒนาระบบลายลักษณ์อักษรแบบ  ภาพแกะสลัก (glyphs) จนมีความก้าวหน้าและนำมาใช้กันอย่างแพร่หลาย